SUFOI mAueds nyt. 


FEBRUAR 1962. 


På grund af jul Og nytår, nåede vi kun at sende det mest nød¬ 
vendige stof ud i Januar måned, således blev SUPOI månedsnyt udskudt 
til fordel for H.C.Petersens nytårshilsen. 

Januar udsendelsen blev yderligere forsinket af girokortene. Vi skulle 
1 Januar have sendt girokort med ud, men pakken med kortene "forsvandt^ 
for postvæsenet på vejen fra Randers til København. Da Irma Andersen 
samtidig var i Århus, kunne vi ikke komme i forbindelse med hende. Vi 
måtte derfor som en nødlosning lægge neutrale girokort i forsendelserne. 

Vi håber at vore medlemmer har fundet ud af selv at udfylde kuponerne 
således at kontingentindbetalingerne ikke er blevet yderligere forsinkede# 
Vi beder vore medlemmer undskylde forsinkelsen# 

4 Februar 1962. 

Denne dato har spøgt meget, også indenfor UFO - kredse og jeg vil derfor 
berette hvad vi ved om denne dato. 

•’Hvad vil der ske den 4 Februar, spørger alle?" 

Vent til den 5 Februar og se, er det eneste svar jeg kan give jer. 

Men her er hvad vi ved om denne dag. 

Den 4 Februar har vi en fantastisk planetkonstellation i vort solsystem, 
idet planeterne Mercur, Jorden, Mars, Venus, Jupiter og Saturn, samt 
Solen og Månen så at sige står på linie, i alt fald er afvigelserne fra 
denne lige linie meget små. De nøjagtige konstellationer indtræffer i 
perioden fra 23 Januar til 12 Februar, med den 4 Februar som den dato, 
hvor linien er mest "lige". Som følge af Jordens, Solens og Månens stil¬ 
ling den 4’, har vi også total solformørkelse, dog ikke i Danmark. Men 
ikke nok med det, alle de nævnte planeter står på denne dato, der ligger 
i Vandmandens tegn (21/1-19/2) på den del af himmelbuen, der betegnes 
som Vandmandens og for at gøre det helt komplet, befinder vi os siden 
1961 i Vandmandens tidsalder, der vil vare i de næste godt 2ooo år. 
Konstellationen er så sjælden, at vi skal ca. 25ooo år tilbage før vi 
finder den samme. Dette svarer til en cyclus, den tid vort solsystem 
bruger om at fuldende sit kredsløb i mælkevejen. 

For yderligere at gøre det spændende står de resterende planeter i kvart¬ 
positioner, altså i 9o^ vinkel til planeternes akse. 

Hvad betyder så alt dette for os? 

Astronomisk: En yderst interessant planetstilling. 

Fysisk: Alle de kræfter der normalt indvirker på os fra de øvrige plane¬ 
ter i form af gravitation, stråling etc. vil på denne dato for en stor 
del være koncentreret fra to sider, hvoraf den ene i kraft af de to sto¬ 
re planeter vil have gevaltig overvægt. 

Astrologisk: Det er klart at denne interessante konstellation giver as¬ 
trologerne noget at tænke på, men de er vildt uenige og har alle opfat¬ 
telser lige fra Jordens totale undergang over mindre katastrofer og 
tredie verdenskrig til en positiv indvirkning af strålerne udefra. 

Hvad tror vi selv? 

Ja, det er timuligt at sige noget konkret, men såfremt vi ville spørge 
lederne indenfor UFO - bevægelserne om deres mening, ville der sikkert 
være lige så mange svar som adspurgte personer. 

Lad os se på de forskellige muligheder. Først katastrofesituationene 
At vor gamle klode er i en sørgelig forfatning i mange henseender ved 
vi fra det geofysiske år og at der det sidste årstid har vist sig særlig 
mange naturkatastrofer ved ligeledes de fleste, f.eks. Chile jordskælvet, 
Agadir jordskælvet, Tristan da Cunha vulkanen, Peru jordskradet, Græken¬ 
land og Jougoslavien jordskælvene foruden en mængde oversvømmelser og 
orkaner, TJu da dette skrives er der meldinger om jordskælvsvirksomhed 
i middelhavsområdet endda på steder hvor der ingen jordskælvsvirksomhed 
har været i historisk tid. Vulkanen Etna på Sicilien truer med det stør¬ 
ste udbrud i 3oo år, England har orkan og værste kulde i dette århundrede. 
Peru har oplevet den største naturkatastrofe på den vestlige halvkugle i 
historisk tid. I Spanien har oversvømmelser fordrevet ca 3o,ooo mennesker# 
?Men er dette verdens undergang? 

Det kan næppe tros. At det er det for dem det rammer, er en anden sag. 
Bliver det værre endnu? Det kan ingen svare på. 

Ser vi på den internationale krisesituation, indrømmer alle store stats¬ 
ledere at situationen er så alvorlig som aldrig før - over hele verden for¬ 
bereder man sig på verdenshistoriens største forbrydelse, den tredie ver¬ 
denskrig. Også Danmark har fået sin del af forberedelserne, de er lige 
kommet ind ad døren. Bliver der krig? Ingen kan svare på det. 

Ser vi på de menta.le ændringer der bebudes, er der ikke meget der taler 
for at væsentlige ændringer har kunnet registreres endnu blandt Jordens 
børn, der jo ikke hører til de bedste, men vi har jo lov til at håbe. 

Hvad siger UFOLOGIEN så til alt dette? 

Også her er det svært at svare konkret, for hvem eller hvad er UFOLOGIEN? 

Er det Adamski, siger han at der kommer naturkatastrofer, men itke engang 
hans kontakter kan sige når eller hvor de rammer. 

Er det Carl Andersen, hvis kontakt beretter at katastroferne vil starte i 
Middelhavsområdet, hvor vulkanen Vesuv vil give starttegnet og hvorfra 
det vil brede sig over hele den sydlige halvkugle, den sydlige del af USA 
og Sydamerika, 

Er det Gloria Lee, hvis kontakt påstår at Jordens mennesker selv har ned- 
kaldt dette over vore hoveder ved vore ord og gerninger gennem tiden,men 
at rumskibe der ligger neddykket i Atlanterhavet vil redde dem de kan nå 
at få med, når det sker. 

Er det de koldblodige grupper, der siger at det hele er vås, og at der slet 
intet sker den 4* februar. 

Er det de separatistiske grupper, der siger at nu komraer-.verdons undergang 
eller Atlantis kommer igen - for det siger de gamle sagn og overleveringer. 
Er det de sekteriske grupper der siger at nu går verden under og kun deres 
medlemmer vil blive reddet af de guddommelige rumskibe. 

Eller er det de grupper, der siger at de gunstige gode stråler der i 
Vandmandens tidsalder vil ramme os alle, vil bringe os den gyldne tids.- 
alder, 

Ja, som I ser er der noger for enhver smag - vi vil derfor ikke gøre os 
hverken til dommere eller til spåmænd. Vælg selv - eller vent og se 
hvad der sker. Der er ingen grund til panik, - vi kan dog ikke ændre 
universets love. 


Leif 




